Κλυτία

Στην ελληνική μυθολογία με το όνομα Κλυτία ή Κλυτίη είναι γνωστά τα παρακάτω τρία πρόσωπα:


 * 1) Μία Ωκεανίδα Νύμφη, θυγατέρα του Ωκεανού και της Τηθύος. Επειδή εγκαταλείφθηκε από τον θεό Απόλλωνα, ο οποίος την είχε βιάσει, θέλησε να πεθάνει από πείνα. Αλλά ο Απόλλων τη μετεμόρφωσε σε ηλιοτρόπιο. Αναφέρεται επίσης ότι η Κλυτία κατήγγειλε την αδελφή της Λευκοθόη, ερωμένη του Απόλλωνα, στον πατέρα της, και αυτός την έθαψε ζωντανή.
 * 2) Κόρη του Μέροπα, βασιλιά στην Κω, και της Εχεμείας. Αδέλφια της Κλυτίας ή Κλυτίης ήταν η Κως, ο Εύμηλος και η Τιτανίς. Η Κλυτίη παντρεύτηκε τον Ευρύπυλο και απέκτησαν μαζί τουλάχιστον δύο παιδιά, τον Χάλκωνα και τον Ανταγόρα.
 * 3) Κόρη του Αμφιδάμαντα, που κατά μία εκδοχή ήταν η σύζυγος του Ταντάλου και μητέρα του Πέλοπα.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Κλυτια

Κατηγορία:Ωκεανίδες

Клития Klytia Klytia (Mythologie) Clytie Clitia Klitia Klytie Clytia Clizia (ninfa) 클리티아 Clytia Klytia Clitia Clytie Клития Клітія